
	Nesecret



Data: 03.04.2026
INFORMARE
Ungaria: creșterea cuantumului amenzilor pentru neutilizarea culoarelor de tranzit pentru traficul greu de marfă pe teritoriul Ungariei.

Ambasada Ungariei în România a informat Ministerul Transporturilor și Infrastructurii din România privitor la intrarea în vigoare, începând cu luna aprilie 2026, a unui amendament legislativ care prevede creșterea cuantumului amenzilor privitoare la nerespectarea regulilor de utilizare a culoarelor destinate traficul internațional de tranzit de marfă pe teritoriul Ungariei.

Se reamintește faptul că, în confirmate cu prevederile legale actuale, traficul internațional de marfă de tranzit pe teritoriul Ungariei se derulează, exclusiv, pe rețeaua rutieră de tranzit destinată acestui scop. Motivația acestei decizii constă în: ”protejarea calității vieții populației, reducere impactului asupra mediului înconjurător și menținerea condițiilor infrastructurii rutiere”.

În conformitate cu amendamentul menționat, care intră în vigoare începând cu luna aprilie 2026, cuantumul amenzii pentru neutilizarea rețelei destinate  tranzitului rutier de mărfuri va crește „semnificativ”, de la 100.000 HUF, în prezent la 400.000 HUF (de la aproximativ 250 euro la aproximativ 1000 euro).

În informarea respectivă se menționează faptul că autoritățile competente din Ungaria vor intensifica inspecțiile în vederea asigurării respectării prevederilor menționate.

Rugăm operatorii de transport români să aibă în vedere cele menționate mai sus în derularea traficului rutier de mărfuri în tranzit pe teritoriul Ungariei.

Mulțumim uniunilor profesionale și ADR pentru aducerea la cunoștința celor interesați precizările de mai sus.

